Prins Harry gesels oor naakfoto's | Nuus24
Prins Harry gesels oor naakfoto's
Harry sy nooi kwyt oor kaalbas-mannewales
Koerante gewaarsku oor naakfoto's van Harry
Kaalbas-Harry op voorblad van Britse poniekoerant
Londen – Brittanje se prins Harry het Maandag grappenderwys gesels oor naakfoto's van hom wat uitgelek het.Harry het tydens 'n toekenningseremonie vir WellChild, 'n liefdadigheidsorganisasie in die Verenigde Koninkryk, oor die debakel gepraat. Dit was sy eerste openbare verskyning sedert die skandaal losgebars het.Een van die kinders, Alex Logan, is voor die seremonie deur ITV News gevra wat hy aan Harry wil sê. Logan het geantwoord dat hy gaan sê: "Ek is bly jy het jou klere aan, Prins Harry." "Ek het gehoor jy was vroeër op ITV. Jy het iets bekkig gesê; kom ons praat nie oor dit hier nie," het die prins tydens 'n mediakonferensie aan Logan gesê. Die 27-jarige Harry is naak saam met 'n onbekende vrou in 'n hotelkamer in Las Vegas afgeneem. Die foto's is verlede Woensdag op 'n Amerikaanse webwerf gepubliseer. – Volg Nuus24 op Twitter.
Lees meer oor: prins harry | bekendes VOLGENDE OP NUUS24X